nibzard/narodne-novine-full-text-markdown huggingface dataset:
### NN 52/2016 (6.6.2016.), Zakon o izmjenama i dopuni Zakona o socijalnoj skrbi

HRVATSKI SABOR

1377

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O SOCIJALNOJ SKRBI

Proglašavam Zakon o izmjenama i dopuni Zakona o socijalnoj skrbi, koji je Hrvatski sabor donio na sjednici 3. lipnja 2016. godine.

Klasa: 011-01/16-01/26

Urbroj: 71-06-01/1-16-2

Zagreb, 3. lipnja 2016.

Predsjednica

Republike Hrvatske

Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O SOCIJALNOJ SKRBI

Članak 1.

U Zakonu o socijalnoj skrbi (»Narodne novine«, br. 157/13., 152/14. i 99/15.) u članku 95. dodaje se stavak 5. koji glasi:

»(5) Do donošenja odluke iz stavka 3. ovoga članka ministar nadležan za poslove socijalne skrbi, sukladno pravilniku iz stavka 1. ovoga članka, odlukom će odrediti cijenu socijalnih usluga za pojedini dom socijalne skrbi, odnosno centar za pružanje usluga u zajednici kojim je osnivač Republika Hrvatska.«.

Članak 2.

U Zakonu o izmjenama i dopunama Zakona o socijalnoj skrbi (»Narodne novine«, br. 99/15.) u članku 49. stavku 2. i članku 52. riječi: »1. lipnja 2016.« zamjenjuju se riječima: »1. ožujka 2017.«.

Članak 3.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/16-01/57

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.

52 06.06.2016 Zakon o izmjenama i dopuni Zakona o socijalnoj skrbi
### NN 52/2016 (6.6.2016.), Odluka o izboru deset sudaca Ustavnog suda Repub­like Hrvatske

HRVATSKI SABOR

1378

Na temelju članka 126. stavka 1. Ustava Republike Hrvatske, Hrvatski sabor na sjednici 3. lipnja 2016. donio je

ODLUKU

O IZBORU DESET SUDACA USTAVNOG SUDA REPUBLIKE HRVATSKE

I.

Za suce Ustavnog suda Republike Hrvatske biraju se:

1. ANDREJ ABRAMOVIĆ

2. dr. sc. SNJEŽANA BAGIĆ

3. INGRID ANTIČEVIĆ MARINOVIĆ

4. dr. sc. BRANKO BRKIĆ

5. LOVORKA KUŠAN

6. doc. dr. sc. MARIO JELUŠIĆ

7. JOSIP LEKO

8. DAVORIN MLAKAR

9. mr. sc. RAJKO MLINARIĆ

10. MIROSLAV ŠUMANOVIĆ.

II.

Izabrani suci Ustavnog suda Republike Hrvatske stupit će na dužnost 7. lipnja 2016. u skladu s odredbom članka 7. Ustavnog zakona o Ustavnom sudu Republike Hrvatske (»Narodne novine«, br. 99/99., 29/02. i 49/02.).

III.

Ova Odluka objavit će se u »Narodnim novinama«.

Klasa: 021-13/16-08/06

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 52/2016 (6.6.2016.), Rješenje Zavoda za unapređivanje zaštite na radu klasa: UP/I-115-01/15-01/92, urbroj: 425-02/2-16-5 od 1. lipnja 2016. godine

52 06.06.2016 Rješenje Zavoda za unapređivanje zaštite na radu klasa: UP/I-115-01/15-01/92, urbroj: 425-02/2-16-5 od 1. lipnja 2016. godine

ZAVOD ZA UNAPREĐIVANJE ZAŠTITE NA RADU

1384

Na zahtjev ECOMISSION d.o.o. iz Varaždina, Vladimira Nazora 12, OIB: 98383948072, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, broj 71/14, 118/14 i 154/14), Zavod za unapređivanje zaštite na radu donosi

RJEŠENJE

I.

ECOMISSION d.o.o. iz Varaždina, Vladimira Nazora 12, OIB: 98383948072, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika

b) ispitivanja kemijskih čimbenika.

O obavljenim ispitivanjima, navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/92, urbroj: 425-02/4-15-2 od 7. listopada 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, broj 112/14 i 84/15), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/92

Urbroj: 425-02/2-16-5

Zagreb, 1. lipnja 2016.

Ravnatelj
Vitomir Begović, v. r.
### NN 52/2016 (6.6.2016.), Odluka o katastarskoj izmjeri na području Općine Slivno za dio katastarske općine Slivno (nova k.o. Podgradina)

52 06.06.2016 Odluka o katastarskoj izmjeri na području Općine Slivno za dio katastarske općine Slivno (nova k.o. Podgradina)

DRŽAVNA GEODETSKA UPRAVA

1385

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010 i 56/2013) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU OPĆINE SLIVNO ZA DIO KATASTARSKE OPĆINE SLIVNO (NOVA k.o. PODGRADINA)

I.

U svrhu izrade katastra nekretnina i obnove zemljišne knjige na području Općine Slivno za dio katastarske općine Slivno (nova k.o. Podgradina) provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka Geodetski zavod d.d. Split.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Općine Slivno za dio katastarske općine Slivno (nova k.o. Podgradina) dužni su do 17. lipnja 2016. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Općine Slivno za dio katastarske općine Slivno (nova k.o. Podgradina) dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Dubrovnik i tvrtka Geodetski zavod d.d. Split, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvog dana od dana objave u »Narodnim novinama«.

Klasa: 931-04/15-04/24

Urbroj: 541-03-01-01/6-16-44

Zagreb, 25. svibnja 2016.

Ravnatelj
dr. sc. Danko Markovinović, v. r.
### NN 53/2016 (8.6.2016.), Odluka o izmjeni Odluke o osnivanju Vijeća za domovinsku sigurnost Predsjednice Republike Hrvatske

PREDSJEDNICA REPUBLIKE HRVATSKE

1387

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. stavka 3. Odluke o Uredu predsjednice Republike Hrvatske (»Narodne novine«, broj 20/15), donosim

ODLUKU

O IZMJENI ODLUKE O OSNIVANJU VIJEĆA ZA DOMOVINSKU SIGURNOST PREDSJEDNICE REPUBLIKE HRVATSKE

I.

U Odluci o osnivanju Vijeća za domovinsku sigurnost Predsjednice Republike Hrvatske (»Narodne novine«, broj 55/15 i 43/16) u točki III. Odluke podtočka 1. alineja 12. i 16. brišu se.

II.

Ova Odluka stupa na snagu danom donošenja.

Klasa: 020-03/16-03/07

Urbroj: 71-06-01/1-16-1

Zagreb, 31. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 53/2016 (8.6.2016.), Pravilnik o dopuni Pravilnika o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama

MINISTARSTVO POMORSTVA, PROMETA I INFRASTRUKTURE

1389

Na temelju članka 135. Zakona o izmjenama i dopunama Pomorskog zakonika (»Narodne novine« broj 56 /13) u svezi s člankom 56.c. stavak 1. Pomorskog zakonika (»Narodne novine«, broj 181/04, 76/07, 146/08, 61/11, 56/13 i 26/15), ministar pomorstva, prometa i infrastrukture donosi

PRAVILNIK

O DOPUNI PRAVILNIKA O RUKOVANJU OPASNIM TVARIMA, UVJETIMA I NAČINU OBAVLJANJA PRIJEVOZA U POMORSKOM PROMETU, UKRCAVANJA I ISKRCAVANJA OPASNIH TVARI, RASUTOG I OSTALOG TERETA U LUKAMA TE NAČINU SPRJEČAVANJA ŠIRENJA ISTEKLIH ULJA U LUKAMA

Članak 1.

U Pravilniku o rukovanju opasnim tvarima, uvjetima i načinu obavljanja prijevoza u pomorskom prometu, ukrcavanja i iskrcavanja opasnih tvari, rasutog i ostalog tereta u lukama te načinu sprječavanja širenja isteklih ulja u lukama (»Narodne novine«, broj 51/05, 127/10, 34/13, 88/13 i 79/15) iza članka 174. dodaje se naslov i članak 174.a koji glase:

»4. PRIJEVOZ KONTEJNERA S TERETOM

Članak 174.a

Brodar ne smije ukrcati kontejner s teretom na brod sve dok mu krcatelj ne dostavi podatak o verificiranoj bruto težini kontejnera s teretom.

Brodar je dužan obavijestiti krcatelja o krajnjem roku dostave podatka o verificiranoj bruto težini kontejnera s teretom radi pravovremene pripreme Plana slaganja i učvršćenja kontejnera.

U slučaju kada se verificirana bruto težina kontejnera s teretom određuje izvan terminala ukrcaja kontejnera, brodar je dužan dostaviti terminalu podatak o verificiranoj bruto težini kontejnera s teretom, prije njegove dopreme na terminal.

Iznimno od odredbi stavaka 2. i 3. ovoga članka, terminal je obvezan pravovremeno dostaviti podatak o verificiranoj bruto težini kontejnera s teretom brodaru, ukoliko takav podatak zaprimi od krcatelja ili ukoliko je težina kontejnera s teretom određena na terminalu u ime krcatelja.«

Članak 2.

Ovaj Pravilnik objavljuje se u »Narodnim novinama«, a stupa na snagu 1. srpnja 2016. godine.

Klasa: 011-01/16-02/65

Urbroj: 530-04-2-1-2-16-1

Zagreb, 18. svibnja 2016.

Ministar

Oleg Butković, v. r.
### NN 53/2016 (8.6.2016.), Pravilnik o izmjenama i dopunama Pravilnika o ortopedskim i drugim pomagalima

HRVATSKI ZAVOD ZA ZDRAVSTVENO OSIGURANJE

1392

Na osnovi članka 24. stavka 3., a u svezi članka 157. točke 8. Zakona o obveznom zdravstvenom osiguranju (»Narodne novine«, broj 80/13. i 137/13.) i članka 26. točke 8. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 2. sjednici održanoj 1. lipnja 2016. godine donijelo je

PRAVILNIK

O IZMJENAMA I DOPUNAMA PRAVILNIKA O ORTOPEDSKIM I DRUGIM POMAGALIMA

Članak 1.

U Pravilniku o ortopedskim i drugim pomagalima (»Narodne novine«, broj 7/12., 14/12., 23/12., 25/12., 45/12., 69/12., 85/12., 92/12. – ispravak, 119/12., 147/12., 21/13., 38/13., 93/13., 119/13., 125/13. – ispravak, 129/13., 136/13., 141/13. – ispravak, 154/13., 11/14., 12/14. – ispravak, 22/14. – ispravak, 34/14., 45/14., 54/14., 59/14., 86/14., 92/14., 119/14., 129/14., 149/14., 17/15., 29/15., 41/15., 62/15., 77/15., 86/15., 124/15., 129/15., 132/15., 139/15., 25/16. i 30/16.) u Popisu pomagala iz članka 7. stavka 3. iza rednog broja 398 dodaje se redni broj 398a sa sljedećim podacima:

»

**[**TABLICA**](dodatni/440672.pdf)**

Članak 2.

Ovaj Pravilnik stupa na snagu petnaestog dana od dana objave u »Narodnim novinama«.

Klasa: 025-04/16-01/102

Urbroj: 338-01-01-16-01

Zagreb, 1. lipnja 2016.

Predsjednik
Upravnog vijeća Hrvatskog zavoda
za zdravstveno osiguranje
prim. Milivoj Novak, dr. med., v. r.

53 08.06.2016 Pravilnik o izmjenama i dopunama Pravilnika o ortopedskim i drugim pomagalima

53 08.06.2016 Pravilnik o izmjenama i dopunama Pravilnika o ortopedskim i drugim pomagalima

53 08.06.2016 Pravilnik o izmjenama i dopunama Pravilnika o ortopedskim i drugim pomagalima

53 08.06.2016 Pravilnik o izmjenama i dopunama Pravilnika o ortopedskim i drugim pomagalima
### NN 53/2016 (8.6.2016.), Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

1393

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 2. sjednici održanoj 1. lipnja 2016. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Osnovne liste lijekova Hrvatskog zavoda za zdravstveno osiguranje (»Narodne novine« broj 29/15., 38/15. – ispravak, 53/15., 62/15. – ispravak, 77/15., 86/15., 99/15. – ispravak, 120/15., 124/15. – ispravak, 141/15-ispravak, 11/16. i 25/16. – ispravak) u Osnovnoj listi lijekova:

**[**TABLICA**](dodatni/440682.pdf)**

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/16-01/97

Urbroj: 338-01-01-16-01

Zagreb, 1. lipnja 2016.

Predsjednik

Upravnog vijeća Hrvatskog zavoda

za zdravstveno osiguranje

prim. Milivoj Novak, dr. med., v. r.

53 08.06.2016 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

53 08.06.2016 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

53 08.06.2016 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje

53 08.06.2016 Odluka o izmjenama i dopunama Odluke o utvrđivanju Osnovne liste lijekova Hrvatskog zavoda za zdravstveno osiguranje
### NN 53/2016 (8.6.2016.), Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranja

HRVATSKI ZAVOD ZA ZDRAVSTVENO OSIGURANJE

1394

Na osnovi članka 20. stavka 7. Zakona o obveznom zdravstvenom osiguranju (»Narodne novine« broj 80/13. i 137/13.) i članka 26. točke 10. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 2. sjednici održanoj 1. lipnja 2016. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU DOPUNSKE LISTE LIJEKOVA

HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Dopunske liste lijekova Hrvatskog zavoda za zdravstveno osiguranje (»Narodne novine« broj 29/15., 32/15. – ispravak, 53/15., 77/15., 99/15. – ispravak, 120/15. i 11/16.) u Dopunskoj listi lijekova:

****[****TABLICA****](dodatni/440683.pdf)****

Članak 2.

Ova odluka stupa na snagu petnaestog dana od dana objave u »Narodnim novinama«.

Klasa: 025-04/16-01/98

Urbroj: 338-01-01-16-01

Zagreb, 1. lipnja 2016.

Predsjednik

Upravnog vijeća Hrvatskog zavoda

za zdravstveno osiguranje

prim. Milivoj Novak, dr. med., v. r.

53 08.06.2016 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranja

53 08.06.2016 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranja

53 08.06.2016 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranja

53 08.06.2016 Odluka o izmjenama i dopunama Odluke o utvrđivanju Dopunske liste lijekova Hrvatskog zavoda za zdravstveno osiguranja
### NN 53/2016 (8.6.2016.), Podatak o ukupnim izdacima obveznog zdravstvenog osiguranja za 2015. godinu

HRVATSKI ZAVOD ZA ZDRAVSTVENO OSIGURANJE

1396

Na osnovi članka 35. Statuta Hrvatskog zavoda za zdravstveno osiguranje (»Narodne novine« broj 18/09., 33/10. , 8/11., 18/13., 1/14. i 83/15.) Hrvatski zavod za zdravstveno objavljuje

PODATAK

O UKUPNIM IZDACIMA OBVEZNOG ZDRAVSTVENOG OSIGURANJA ZA 2015. GODINU

Obvezno zdravstveno osiguranje – izdaci za 2015.

|  |  |
| --- | --- |
| Sadržaj | 2014. |
| Ukupno | 21.553.015.454 |
| Zdravstvena zaštita – svega | 19.082.917.310 |
| Primarna zdravstvena zaštita | 3.995.030.296 |
| Lijekovi | 3.116.165.185 |
| Bolnička i specijalističko konzilijarna zdravstvena zaštita | 10.260.547.560 |
| Ortopedski uređaji i pomagala | 695.977.180 |
| Izdaci za prijevoz | 172.121.350 |
| Ostali oblici zdravstvene zaštite | 843.075.739 |
| Nadoknade | 2.078.041.571 |
| Ostali izdaci – svega | 392.056.573 |
| Ostali izdaci za provođenje zdr zaštite | 51.601.425 |
| Sredstva za funkcioniranje sustava | 340.455.148 |

Obvezno zdravstveno osiguranje

Osigurane osobe – prosjek za 2014. g.

|  |  |
| --- | --- |
| Sadržaj | 2014. |
| UKUPNO | 4.325.852 |
| Aktivni radnici | 1.466.654 |
| Aktivni poljoprivrednici | 21.845 |
| Umirovljenici | 1.061.553 |
| Članovi obitelji | 809.582 |
| Ostali osiguranici | 966.218 |

Klasa: 400-01/16-01/01

Urbroj: 338-01-02-16-01

Zagreb, 6. lipnja 2016.

v. d. Ravnatelja

mr. sc. Fedor Dorčić, dr. med., v. r.

53 08.06.2016 Podatak o ukupnim izdacima obveznog zdravstvenog osiguranja za 2015. godinu
### NN 53/2016 (8.6.2016.), Sporazum o izmjeni Dodatka I Kolektivnog ugovora ugostiteljstva

53 08.06.2016 Sporazum o izmjeni Dodatka I Kolektivnog ugovora ugostiteljstva

KOLEKTIVNI UGOVORI

1397

Na temelju članka 17. Dodatka I o izmjenama i dopunama Kolektivnog ugovora ugostiteljstva (»Narodne novine« 44/15) održani su kolektivni pregovori o iznosu osnovice za obračun osnovne plaće s primjenom od 1. svibnja tekuće godine, koji su dovršeni 29. travnja 2016., na način da su potpisnici:

SINDIKAT TURIZMA I USLUGA HRVATSKE, Zagreb, Trg Petra Krešimira IV/2, zastupan po predsjedniku Eduardu Andriću, SINDIKAT ISTRE, KVARNERA I DALMACIJE, Pula, Danteov trg 5, zastupan po predsjedniku Bruni Buliću i HRVATSKA UDRUGA POSLODAVACA – UDRUGA UGOSTITELJSTVA I TURIZMA, Zagreb, Radnička cesta 52, zastupana po predsjedniku Jaki Andabaku, sklopili

SPORAZUM

O IZMJENI DODATKA I KOLEKTIVNOG UGOVORA UGOSTITELJSTVA

Članak 1.

U članku 17., st. 1. Dodatka I iznos 2.863,08 mijenja se u iznos 2.900,30.

Članak 2.

U članku 18., st. 1. Dodatka I mijenjaju se iznosi najnižih iznosa po grupama složenosti poslova na način da se:

– za prvu grupu složenosti poslova iznos 2.863,08 mijenja u iznos 2.900,30

– za drugu grupu složenosti poslova iznos 3.435,69 mijenja u iznos 3.480,35

– za treću grupu složenosti poslova iznos 4.151,46 mijenja u iznos 4.205,43.

Članak 3.

Ovaj sporazum stupa na snagu osmog dana od dana objave u »Narodnim novinama« a primjenjuje se od 1. svibnja 2016. g.

Zagreb, 29. travnja 2016.

|  |  |
| --- | --- |
| Hrvatska udruga poslodavaca  Udruga ugostiteljstva i turizma  Jako Andabak, v. r. | Sindikat turizma i usluga Hrvatske  Eduard Andrić, v. r.  Sindikat Istre, Kvarnera i Dalmacije  Bruno Bulić, v. r. |
### NN 54/2016 (10.6.2016.), Odluka o razrješenju i izboru potpredsjednika Odbora za turizam Hrvatskoga sabora

54 10.06.2016 Odluka o razrješenju i izboru potpredsjednika Odbora za turizam Hrvatskoga sabora

HRVATSKI SABOR

1400

Na temelju članka 81. Ustava Republike Hrvatske i članaka 46. i 78. Poslovnika Hrvatskoga sabora, Hrvatski sabor na sjednici 3. lipnja 2016. donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA TURIZAM HRVATSKOGA SABORA

I.

Razrješuje se potpredsjednik Odbora za turizam Hrvatskoga sabora MIROSLAV ŠIMIĆ.

II.

Za potpredsjednika Odbora za turizam Hrvatskoga sabora bira se dr. sc. IVAN KOVAČIĆ.

Klasa: 021-13/16-03/55

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o razrješenju člana i izboru članice Odbora za obitelj, mlade i sport Hrvatskoga sabora

HRVATSKI SABOR

1401

Na temelju članka 81. Ustava Republike Hrvatske i članaka 46. i 88. Poslovnika Hrvatskoga sabora, Hrvatski sabor na sjednici 3. lipnja 2016. donio je

ODLUKU

O RAZRJEŠENJU ČLANA I IZBORU ČLANICE ODBORA ZA OBITELJ, MLADE I SPORT HRVATSKOGA SABORA

I.

Razrješuje se član Odbora za obitelj, mlade i sport Hrvatskoga sabora RANKO OSTOJIĆ.

II.

Za članicu Odbora za obitelj, mlade i sport Hrvatskoga sabora bira se SANDRA KRPAN.

Klasa: 021-13/16-03/57

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o razrješenju članice i izboru člana Odbora za ravnopravnost spolova Hrvatskoga sabora

HRVATSKI SABOR

1402

Na temelju članka 81. Ustava Republike Hrvatske i članaka 46. i 113. Poslovnika Hrvatskoga sabora, Hrvatski sabor na sjednici 3. lipnja 2016. donio je

ODLUKU

O RAZRJEŠENJU ČLANICE I IZBORU ČLANA ODBORA ZA RAVNOPRAVNOST SPOLOVA HRVATSKOGA SABORA

I.

Razrješuje se članica Odbora za ravnopravnost spolova Hrvatskoga sabora SANDRA JAKELIĆ.

II.

Za člana Odbora za ravnopravnost spolova Hrvatskoga sabora bira se MARIJAN KUSTIĆ.

Klasa: 021-13/16-03/56

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o razrješenju i imenovanju članova Nacionalnog vijeća za vode

HRVATSKI SABOR

1403

Na temelju članka 81. Ustava Republike Hrvatske i članka 182. Zakona o vodama (»Narodne novine«, br. 153/09., 63/11., 130/11., 56/13. i 14/14.) Hrvatski sabor na sjednici 3. lipnja 2016. donio je

ODLUKU

O RAZRJEŠENJU I IMENOVANJU ČLANOVA NACIONALNOG VIJEĆA ZA VODE

I.

Razrješuju se članovi Nacionalnog vijeća za vode iz reda istaknutih znanstvenika i stručnih djelatnika iz područja upravljanja vodama i tome srodnih područja:

MIJO DŽOLAN

MARIJAN JURIĆ

MLADEN MARIĆ.

II.

Za članove Nacionalnog vijeća za vode iz reda istaknutih znanstvenika i stručnih djelatnika iz područja upravljanja vodama i tome srodnih područja imenuju se:

dr. sc. NEVEN KUSPILIĆ

dr. sc. LIDIJA TADIĆ

BOŽE VULETA.

Klasa: 021-13/16-07/26

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o imenovanju predsjednice i prestanku mandata predsjednika Odbora "Nagrade Ivan Filipović"

HRVATSKI SABOR

1404

Na temelju članka 81. Ustava Republike Hrvatske i članka 6. Zakona o Nagradi »Ivan Filipović« (»Narodne novine«, br. 61/91. i 149/09.) Hrvatski sabor na sjednici 3. lipnja 2016. donio je

ODLUKU

O IMENOVANJU PREDSJEDNICE I PRESTANKU MANDATA PREDSJEDNIKA ODBORA »NAGRADE IVAN FILIPOVIĆ«

I.

Za predsjednicu Odbora »Nagrade Ivan Filipović« imenuje se dr. sc. GORDANA RUSAK, predsjednica Odbora za obrazovanje, znanost i kulturu Hrvatskoga sabora.

II.

Prof. dr. sc. VALTERU BOLJUNČIĆU, dosadašnjem predsjedniku Odbora »Nagrade Ivan Filipović« mandat predsjednika prestao je 28. prosinca 2015.

Klasa: 021-13/16-06/28

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o početku mirovanja zastupničkog mandata zastupnice i početku obnašanja zastupničke dužnosti zamjenika zastupnice u Hrvatskom saboru

HRVATSKI SABOR

1405

Na temelju članka 81. Ustava Republike Hrvatske i članaka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 3. lipnja 2016. donio je

ODLUKU

O POČETKU MIROVANJA ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNICE U HRVATSKOM SABORU

Dana 3. lipnja 2016. započinje mirovanje zastupničkog mandata zastupnice INGRID ANTIČEVIĆ MARINOVIĆ.

Zastupničku dužnost zamjenika zastupnice, sukladno članku 9. stavku 2. Poslovnika Hrvatskoga sabora, dana 3. lipnja 2016. započinje obnašati FRANKO VIDOVIĆ.

Klasa: 021-14/16-01/49

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1406

Na temelju članka 81. Ustava Republike Hrvatske i članaka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 3. lipnja 2016. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 3. lipnja 2016. započinje mirovanje zastupničkog mandata zastupnika JOSIPA LEKE.

Zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, dana 3. lipnja 2016. započinje obnašati DRAŽEN PROS.

Klasa: 021-14/16-01/50

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Odluka o početku mirovanja zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1407

Na temelju članka 81. Ustava Republike Hrvatske i članaka 11., 14. i 42. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 3. lipnja 2016. donio je

ODLUKU

O POČETKU MIROVANJA ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 3. lipnja 2016. započinje mirovanje zastupničkog mandata zastupnika DAVORINA MLAKARA.

Zastupničku dužnost zamjenika zastupnika, sukladno članku 9. stavku 2. Poslovnika Hrvatskoga sabora, dana 3. lipnja 2016. započinje obnašati TOMISLAV ĆORIĆ.

Klasa: 021-14/16-01/48

Zagreb, 3. lipnja 2016.

HRVATSKI SABOR

Predsjednik

Hrvatskoga sabora

akademik Željko Reiner, v. r.
### NN 54/2016 (10.6.2016.), Pravilnik o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu

MINISTARSTVO TURIZMA

1411

Na temelju odredbi članka 31. stavka 2. Zakona o ugostiteljskoj djelatnosti (»Narodne novine«, broj 85/2015), ministar nadležan za turizam, donosi

PRAVILNIK

O IZMJENAMA PRAVILNIKA O RAZVRSTAVANJU I KATEGORIZACIJI OBJEKATA U KOJIMA SE PRUŽAJU UGOSTITELJSKE USLUGE U DOMAĆINSTVU

1. OPĆE ODREDBE

Članak 1.

U Pravilniku o razvrstavanju i kategorizaciji objekata u kojima se pružaju ugostiteljske usluge u domaćinstvu (»Narodne novine«, broj 9/2016), u članku 3. stavak 5. briše se.

Članak 2.

U članku 5. stavak 5. mijenja se i glasi: »Za jedan ili više objekata moraju biti osigurana sredstva za pružanje prve pomoći.«.

Članak 3.

U članku 8. točka 5. mijenja se i glasi: »fiksnu ili mobilnu telefonsku vezu.«.

Članak 4.

U članku 10. stavak 3. mijenja se i glasi: »Sve prostorije modula – objekta, moraju biti povezane unutarnjom komunikacijskom vezom osim za dvije najniže kategorije Kuće za odmor.«.

Članak 5.

U članku 17. stavku 2. Prilog IV. mijenja se tako da glasi kao u prilogu ovog Pravilnika.

Članak 6.

U članku 22. stavku 6. broj: »30« zamjenjuje se brojem: »40«.

Članak 7.

U članku 26. Prilozi I., II. i III. mijenjaju se tako da glase kao u prilozima ovog Pravilnika.

Članak 8.

Točka 5.: »KATEGORIZACIJA I ZAHTJEV ZA KATEGORIZACIJU OBJEKTA« mijenja se i glasi: »KATEGORIZACIJA I ZAHTJEV ZA IZHOĐENJE RJEŠENJA O ODOBRENJU«.

Članak 9.

U članku 28. stavak 1. mijenja se i glasi: »Zahtjev za izhođenje rješenja o odobrenju za pružanje ugostiteljskih usluga u domaćinstvu podnosi iznajmljivač nadležnom tijelu kada je objekt spreman za prijem gosta.«.

Članak 10.

U članku 31. dodaje se stavak 2. koji glasi: »Odredba članka 22. stavka 6. Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu (»Narodne novine«, broj 9/2016) ne primjenjuje se na iznajmljivače koji su podnjeli zahtjev za rješenje o odobrenju za pružanje ugostiteljskih usluga u domaćinstvu do 31. prosinca 2016. godine.«.

Članak 11.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-03/19

Urbroj: 529-03-16-1

Zagreb, 30. svibnja 2016.

Ministar

Anton Kliman, v. r.

[PRILOG I. – UVJETI ZA KATEGORIJE SOBE I STUDIO APARTMANA
PRILOG II. – UVJETI ZA KATEGORIJE APARTMANA I KUĆE ZA ODMOR
PRILOG III. – UVJETI ZA KATEGORIJE KAMPA
PRILOG IV. – UVJETI ZA KAMP ODMORIŠTE](dodatni/440701.pdf)

54 10.06.2016 Pravilnik o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu

54 10.06.2016 Pravilnik o izmjenama Pravilnika o razvrstavanju i kategorizaciji objekata u kojima se pružaju ugostiteljske usluge u domaćinstvu
### NN 54/2016 (10.6.2016.), Pravilnik o izmjenama Pravilnika o proglašavanju turističkih općina i gradova i o razvrstavanju naselja u turističke razrede

MINISTARSTVO TURIZMA

1412

Na temelju članka 8. stavka 2. Zakona o članarinama o turističkim zajednicama (»Narodne novine«, broj: 152/08., 88/10 i 110/15.), ministar donosi

PRAVILNIK

O IZMJENAMA PRAVILNIKA O PROGLAŠAVANJU TURISTIČKIH OPĆINA I GRADOVA I O RAZVRSTAVANJU NASELJA U TURISTIČKE RAZREDE

Članak 1.

U Pravilniku o proglašavanju turističkih općina i gradova i o razvrstavanju naselja u turističke razrede (»Narodne novine«, broj: 122/09., 9/10. – isp., 61/10., 82/10., 36/11., 89/11., 146/11., 141/12., 144/12., 38/13., 153/13., 126/15., i 15/16.) u Tabeli I, u točki VIII. PRIMORSKO-GORANSKA ŽUPANIJA, u popisu gradova u Gradu Cresu za naselje Miholašćica, razred A mijenja se u razred B.

U točki XV. ŠIBENSKO-KNINSKA ŽUPANIJA, u popisu gradova u Gradu Šibeniku za naselje Žaborić razred D mijenja se u razred C.

U točki XVIII. ISTARSKA ŽUPANIJA, u popisu općina u Općini Medulin, za naselje Pješčana uvala, razred C mijenja se u razred B.

Članak 2.

Ovaj Pravilnik stupa na snagu osmog dana od objave u »Narodnim novinama«.

Klasa: 011-01/16-03/21

Urbroj: 529-05-15-1

Zagreb, 30. svibnja 2016.

Ministar

Anton Kliman, v. r.
### NN 54/2016 (10.6.2016.), Odluka o imenovanju sutkinja Županijskog suda u Zagrebu

54 10.06.2016 Odluka o imenovanju sutkinja Županijskog suda u Zagrebu

DRŽAVNO SUDBENO VIJEĆE

1413

Na temelju članka 55. stavak 2. i 3. Zakona o Državnom sudbenom vijeću (»Narodne novine« broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012 i 28/13 – dalje u tekstu ZDSV) Državno sudbeno vijeće (dalje u tekstu Vijeće), sastavljeno od Mije Galiota, zamjenika predsjednika Vijeća, te Nediljka Bobana, Sabine Dugonjić, prof. dr. sc. Igora Glihe, Damira Kontreca, prof. dr. sc. Eduarda Kunšteka, mr. sc. Orsata Miljanića, Davorina Mlakara i Ivice Veselića, članova Vijeća, na 44. sjednici, održanoj 4. i 5. svibnja 2016., donijelo je

ODLUKU

Za sutkinje Županijskog suda u Zagrebu imenuju se RAHELA VALENTIĆ i MAJA ŠTAMPAR STIPIĆ, sutkinje Općinskog kaznenog suda u Zagrebu.

Imenovane kandidatkinje stupit će na dužnost 1. srpnja 2016.

Broj: IS-3/14
Zagreb, 5. svibnja 2016.

Zamjenik predsjednika
Mijo Galiot, v. r.
### NN 55/2016 (15.6.2016.), Odluka o opozivu Pjera Šimunovića dužnosti izvanrednog i opunomoćenog veleposlanika Republike Hrvatske u Državi Izraelu, sa sjedištem u Tel Avivu

55 15.06.2016 Odluka o opozivu Pjera Šimunovića dužnosti izvanrednog i opunomoćenog veleposlanika Republike Hrvatske u Državi Izraelu, sa sjedištem u Tel Avivu

PREDSJEDNICA REPUBLIKE HRVATSKE

1416

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/1602/12, urbroj: 5030115/1-16-08 od 6. lipnja 2016., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

PJER ŠIMUNOVIĆ opoziva se dužnosti izvanrednog i opunomoćenog veleposlanika Republike Hrvatske u Državi Izraelu, sa sjedištem u Tel Avivu.

Ova Odluka stupa na snagu danom donošenja, a primjenjuje se od 24. ožujka 2016.

Klasa: 018-07/16-02/06
Urbroj: 71-06-01/1-16-2
Zagreb, 9. lipnja 2016.

Predsjednica
Republike Hrvatske
Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Velereda kralja Petra Krešimira IV. s lentom i Danicom umirovljenom generalu zbora Pavlu (Janko) Miljavcu

PREDSJEDNICA REPUBLIKE HRVATSKE

1417

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske, odlikuje se

umirovljeni general zbora PAVAO (Janko) MILJAVAC.

Klasa: 060-03/16-03/02

Urbroj: 71-03-01-01/3-16-01

Zagreb, 9. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda kneza Trpimira s ogrlicom i Danicom generalu Philipu Marku Breedloveu

PREDSJEDNICA REPUBLIKE HRVATSKE

1418

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 10. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom kneza Trpimira s ogrlicom i Danicom, za izniman doprinos u promicanju međunarodnog ugleda Republike Hrvatske i Oružanih snaga Republike Hrvatske, odlikuje se

general PHILIP MARK BREEDLOVE.

Klasa: 060-04/16-05/01

Urbroj: 71-03-01-01/3-16-01

Zagreb, 25. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda Nikole Šubića Zrinskog Nevenki (Branko) Topalušić - posmrtno

PREDSJEDNICA REPUBLIKE HRVATSKE

1419

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin u ratu, odlikuje se

NEVENKA (Branko) TOPALUŠIĆ – posmrtno.

Klasa: 060-03/16-08/03

Urbroj: 71-03-01-01/3-16-01

Zagreb, 10. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda Nikole Šubića Zrinskog Policijskoj postaji Daruvar

PREDSJEDNICA REPUBLIKE HRVATSKE

1420

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom Nikole Šubića Zrinskog, za junački čin njezinih pripadnika u Domovinskom ratu, odlikuje se

POLICIJSKA POSTAJA DARUVAR.

Klasa: 060-03/16-08/01

Urbroj: 71-03-01-01/3-16-01

Zagreb, 10. ožujka 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda bana Jelačića za iznimno uspješno zapovijedanje postrojbama Oružanih snaga Republike Hrvatske

PREDSJEDNICA REPUBLIKE HRVATSKE

1421

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 14. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom bana Jelačića, za iznimno uspješno zapovijedanje postrojbama Oružanih snaga Republike Hrvatske te za osobite zasluge u njihovom ustroju i razvitku, odlikuju se

1. brigadir ŽELJKO (Ante) DADIĆ

2. brigadir BORIS (Boris) DUKARIĆ

3. brigadir IVICA (Pero) KOMLJEN

4. brigadir PREDRAG (Marijan) KRAPLJAN.

Klasa: 060-03/16-09/01

Urbroj: 71-03-01-01/3-16-01

Zagreb, 25. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom kao časni znak vječnog spomena

PREDSJEDNICA REPUBLIKE HRVATSKE

1422

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 15. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom Petra Zrinskog i Frana Krste Frankopana s pozlaćenim pleterom, kao časni znak vječnog spomena poginulima za hrvatsku državu u ratu, odlikuju se

1. SAMET (Heset) BUGUJEVCI – posmrtno

2. NUHI (Sinan) KRASNIQI – posmrtno

3. FADIL (Xhabir) SALIHU – posmrtno.

Klasa: 060-03/16-10/01

Urbroj: 71-03-01-01/3-16-01

Zagreb, 12. svibnja 2016.

Predsjednica

Republike Hrvatske

Kolinda Grabar-Kitarović, v. r.

55 15.06.2016 Odluka o dodjeli odlikovanja Reda Petra Zrinskog i Frana Krste Frankopana s pozlaćenim pleterom kao časni znak vječnog spomena
### NN 55/2016 (15.6.2016.), Odluka o dodjeli odlikovanja Reda hrvatskog trolista Sulji (Osman) Čehajiću

PREDSJEDNICA REPUBLIKE HRVATSKE

1423

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu, odlikuje se

SULJO (Osman) ČEHAJIĆ.

Klasa: 060-03/16-15/02

Urbroj: 71-03-01-01/3-16-01

Zagreb, 3. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda hrvatskog trolista pukovniku Enizu (Hamdija) Jakšiću

PREDSJEDNICA REPUBLIKE HRVATSKE

1424

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge za Republiku Hrvatsku stečene u ratu i u iznimnim okolnostima u miru, odlikuje se

pukovnik ENIZ (Hamdija) JAKŠIĆ.

Klasa: 060-03/16-15/03

Urbroj: 71-03-01-01/3-16-01

Zagreb, 25. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda hrvatskog pletera za osobit doprinos razvitku i ugledu Republike Hrvatske

PREDSJEDNICA REPUBLIKE HRVATSKE

1425

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. pukovnik IGOR (Franjo) ŠIPUŠIĆ

2. bojnik KRASNODAR (Tomo) BRLEČIĆ

3. bojnik Damir (Stjepan) JEMBREK

4. bojnik ZLATKO (Juraj) PLEPELIĆ.

Klasa: 060-03/16-16/03

Urbroj: 71-03-01-01/3-16-01

Zagreb, 25. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli odlikovanja Reda hrvatskog pletera Mehmedu (Edhem) Aganoviću

PREDSJEDNICA REPUBLIKE HRVATSKE

1426

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuje se

MEHMED (Edhem) AGANOVIĆ.

Klasa: 060-03/16-16/02

Urbroj: 71-03-01-01/3-16-01

Zagreb, 3. svibnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli Medalje "Oluja" Jozi (Nikolinom) Dujiću

PREDSJEDNICA REPUBLIKE HRVATSKE

1427

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članka 2. stavka 1. točke 3. Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine« broj 60/95. i 14/96.), a na prijedlog ministra obrane, donosim

ODLUKU

kojom se dodjeljuje

MEDALJA »OLUJA«

JOZI (Nikolinom) DUJIĆU

za sudjelovanje u vojno-redarstvenoj operaciji »Oluja«.

Klasa: 061-01/16-03/02

Urbroj: 71-03-01-01/3-16-01

Zagreb, 28. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o dodjeli Medalje "Oluja" za sudjelovanje u vojno-redarstvenoj operaciji "Oluja"

PREDSJEDNICA REPUBLIKE HRVATSKE

1428

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članka 2. stavka 1. točke 3. Odluke o ustanovljenju medalja za sudjelovanje u vojno-redarstvenim operacijama i u iznimnim pothvatima (»Narodne novine« broj 60/95. i 14/96.), a na prijedlog ministra obrane, donosim

ODLUKU

kojom se dodjeljuje

MEDALJA »OLUJA«

1. ADILU (Husinom) HADŽIĆU

2. IVI (Ivanovom) KODŽOMANU

za sudjelovanje u vojno-redarstvenoj operaciji »Oluja«.

Klasa: 061-01/16-03/01

Urbroj: 71-03-01-01/3-16-01

Zagreb, 13. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o ispravku Odluke o dodjeli odlikovanja Reda hrvatskog pletera

PREDSJEDNICA REPUBLIKE HRVATSKE

1429

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 5/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06. i 141/06.), donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog pletera (klasa: 060-03/15-16/05, urbroj: 71-0373-15-01 od 27. srpnja 2015.), na sljedeći način da

umjesto

»195. MIROSLAV (Franjo) PREGEB«

piše

»195. MIROSLAV (Franjo) PREBEG«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/16-16/01

Urbroj: 71-03-01-01/3-16-01

Zagreb, 9. ožujka 2016.

Predsjednica

Republike Hrvatske

Kolinda Grabar-Kitarović, v. r.
### NN 55/2016 (15.6.2016.), Odluka o izmjeni Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika "DR-02"

VLADA REPUBLIKE HRVATSKE

1430

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), te članka 16. stavka 5. i članka 17. Zakona o istraživanju i eksploataciji ugljikovodika (»Narodne novine«, br. 94/13 i 14/14), Vlada Republike Hrvatske je na sjednici održanoj 8. lipnja 2016. godine donijela

ODLUKU

O IZMJENI ODLUKE O IZDAVANJU DOZVOLE ZA ISTRAŽIVANJE I EKSPLOATACIJU UGLJIKOVODIKA NA KOPNU U ISTRAŽNOM PROSTORU UGLJIKOVODIKA »DR-02«

I.

U Odluci o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika »DR-02« (»Narodne novine«, broj 63/15), točka V. mijenja se i glasi:

»Istražni prostor ugljikovodika »DR-02« površine 2 506 km², ima oblik nepravilnog mnogokuta omeđenog spojnicama vršnih točaka 1, 2, 3, 4, 5, 6 i 7, koordinata kako slijedi:

|  |  |  |
| --- | --- | --- |
| Oznaka točke | Koordinate točaka | |
| HTRS96 | |
| E | N |
| 1 | 524 811,29 | 5 137 121,94 |
| 2 | 572 197,66 | 5 087 994,54 |
| 3 | 549 723,00 | 5 056 145,00 |
| 4 | 539 243,00 | 5 058 999,00 |
| 5 | 528 005,00 | 5 069 415,00 |
| 6 | 494 772,00 | 5 100 219,00 |
| 7 | 503 089,00 | 5 110 426,00 |

Stranica istražnog prostora ugljikovodika »DR-02« između vršnih točaka 1 i 2, predstavlja državnu granicu između Republike Hrvatske i Mađarske.

Iz istražnog prostora ugljikovodika »DR-02« izuzeta su područja utvrđenih eksploatacijskih polja ugljikovodika kako slijedi:

|  |  |
| --- | --- |
| Redni broj | Naziv eksploatacijskog polja ugljikovodika |
| 1. | Legrad |
| 2. | Veliki otok |
| 3. | Kutnjak – Đelekovec |
| 4. | Peteranec |
| 5. | Cvetkovec |
| 6. | Gola |
| 7. | Lepavina |
| 8. | Jagnjedovac |
| 9. | Mosti |
| 10. | Čepelovac – Hampovica |
| 11. | Molve |
| 12. | Ferdinandovac |
| 13. | Kalinovac |
| 14. | Stari Gradac |
| 15. | Letičani |
| 16. | Šandrovac |
| 17. | Bilogora |
| 18. | Bačkovica |
| 19. | Galovac – Pavljani |
| 20. | Grubišno polje (dio eksploatacijskog polja koji se nalazi unutar istražnog prostora »DR-02«) |
| 21. | Gakovo |

Koordinate vršnih točaka istražnog prostora ugljikovodika »DR-02« odredilo je Ministarstvo gospodarstva sukladno dostavljenim podacima od Državne geodetske uprave.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/146
Urbroj: 50301-05/05-16-4
Zagreb, 8. lipnja 2016.

Predsjednik
Tihomir Orešković, v. r.

55 15.06.2016 Odluka o izmjeni Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika "DR-02"

55 15.06.2016 Odluka o izmjeni Odluke o izdavanju dozvole za istraživanje i eksploataciju ugljikovodika na kopnu u istražnom prostoru ugljikovodika "DR-02"